יחסי פולין–קולומביה

יחסי פולין–קולומביה הם היחסים הדיפלומטיים בין קולומביה לפולין. שתי המדינות חברות בארגון לשיתוף פעולה ולפיתוח כלכלי.

== היסטוריה ==
ב-1931 כוננו קולומביה ופולין יחסים דיפלומטיים.<ref name="Relations">[https://bogota.msz.gov.pl/es/cooperacion/informacion_sobre_polonia/ Realciones Polaco-Colombianas (in Spanish)]</ref> בתחילה, הסמיכה פולין את הנציגות הדיפלומטית שלה במקסיקו סיטי כהסמכה מקבילה לקולומביה. זמן קצר לאחר מכן, פתחה פולין קונסוליית כבוד בבירת קולומביה, בוגוטה אשר שודרגה מאוחר יותר לנציגות דיפלומטית. בשנת 1935 פתחה קולומביה משלחת דיפלומטית בוורשה.<ref>[http://www.worldjewishcongress.org/en/about/communities/CO Jewish community of Colombia]</ref>

לאחר הפלישה הגרמנית לפולין בספטמבר 1939 שגרמה לתחילת מלחמת העולם השנייה, ממשלת קולומביה אפשרה בשנת 1942, לממשלת פולין הגולה שבסיסה בלונדון להפעיל נציגות דיפלומטית בבוגוטה. בדצמבר 1941 ניתקה קולומביה את היחסים הדיפלומטיים עם מדינות הציר (גרמניה, איטליה ויפן), בעקבות המתקפה היפנית על פרל הארבור. קולומביה הכריזה מלחמה על מדינות הציר ב-26 בנובמבר 1943.<ref>[http://www.eltiempo.com/archivo/documento/CMS-7765960 Colombia ante la Guerra Mundial 1942-1944 (in Spanish)]</ref> לאחר המלחמה הכירה ממשלת קולומביה בממשלה הזמנית של האחדות הפולנית בדצמבר 1945.<ref name="Relations" /> בין 1952 ל-1964, היחסים הדיפלומטיים בין קולומביה ופולין הושעו בזמן שבקולומביה הייתה מלחמת אזרחים. ב-28 ביולי 1969, קולומביה ופולין חידשו את היחסים הדיפלומטיים. ב-1975 הגיע השגריר הפולני הראשון לקולומביה ושדרג את המשלחת הדיפלומטית הפולנית לשגרירות בבוגוטה.<ref name="Relations" />

ביוני 1998, נשיא פולין לשעבר, לך ולנסה, הוזמן לקולומביה כדי להשתתף בוועידה שנקראה "סולידריות ושלום במילניום החדש". ולנסה הוזמן גם לארמון הנשיאות ונפגש עם נשיא קולומביה אנדרס פאסטראנה אראנגו. באפריל 2002 הפך אלכסנדר קוושנייבסקי לנשיא פולין הראשון שערך ביקור רשמי בקולומביה.<ref>[https://andrespastrana.org/portfolio-items/visita-del-presidente-de-polonia-a-colombia/ Visita del Presidente de Polonia a Colombia (in Spanish)]</ref> בינואר 2018, נשיא קולומביה חואן מנואל סנטוס נפגש עם נשיא פולין אנדז'יי דודה במהלך הפורום הכלכלי העולמי בדאבוס, שווייץ.<ref>[http://www.prezydent.pl/en/news/art,657,president-andrzej-duda-to-promote-poland-in-davos.html President Andrzej Duda to promote Poland in Davos]</ref>

== היחסים בין שתי המדינות ==
שתי המדינות חתמו על מספר הסכמים דו-צדדיים כגון: הסכם על שיתוף פעולה טכני ומדעי (1967), הסכם על חילופי תרבות ומדע (1981), הסכם סחר (1989), הסכם על שיתוף פעולה בכרייה ואנרגיה תעשייתית (1983) והסכם על הסרת דרישות אשרה לדרכונים דיפלומטיים - הסרת הויזה לדרכונים דיפלומטיים (2012).<ref>[http://apw.cancilleria.gov.co/tratados/SitePages/BuscadorTratados.aspx?Estado=295&Tipo=B Bilateral Agreements between Colombia and Poland (in Spanish)]</ref>

== מסחר ==
בשנת 2012, קולומביה חתמה על הסכם סחר חופשי עם האיחוד האירופי (הכולל את פולין).<ref></ref> בשנת 2018, הסחר בין קולומביה לפולין הסתכם בכ-334 מיליון דולר.<ref>[https://oec.world/en/profile/country/pol/ OEC: Poland]</ref> הייצוא העיקרי של קולומביה לפולין כולל: בננות, פחם, קפה, פרחים וסוכר. היצוא העיקרי של פולין לקולומביה כולל: ציוד טלקומוניקציה, צמיגים וציוד חשמלי.<ref>[https://www.dinero.com/opinion/columnistas/articulo/colombia-polonia-entrevista-embajador-maciej-zietara/209643 Colombia y Polonia: entrevista con el embajador Maciej Zietara (in Spanish)]</ref>

== נציגויות דיפלומטיות ==
* קולומביה מחזיקה בפולין שגרירות בוורשה.<ref>[http://polonia.embajada.gov.co Embassy of Colombia in Warsaw]</ref>
* פולין מחזיקה בקולומביה שגרירות בבוגוטה.<ref>[https://bogota.msz.gov.pl/es/ Embassy of Poland in Bogotá]</ref>
<gallery class="center">
קובץ:Ambasada_kolumbii.jpg|טקסט=Embassy of Colombia in Warsaw|שגרירות קולומביה בוורשה
קובץ:Embajada_de_Polonia_en_Bogota.jpg|טקסט=Embassy of Poland in Bogotá|שגרירות פולין בבוגוטה
</gallery>

== קישורים חיצוניים ==

== הערות שוליים ==